Departement gemaan oor nie-betaling van internskappeArgieffoto (Foto: Parentingupstream, Pixabay) Solidariteit Jeug het die Gautengse departement van gesondheid gemaan om persone wat mediese internskappe doen en onlangs geplaas is, maar nie die afgelope week betaling ontvang het nie, dadelik te betaal. Die organisasie het voorts bekend gemaak dat hy Maandag ŉ klag by die departement van arbeid gaan indien rakende dié nie-betaling. Dit volg nadat dit aan die lig gekom het dat dié interndokters, -aptekers, en ander ondersteuningsdienspersoneel wat pas geplaas is, nie die salaris wat hul toekom aan die einde van Januarie ontvang het nie. Volgens Paul Maritz, koördineerder van Solidariteit Jeug, het die betrokke persone op 29 Januarie ŉ e-pos ontvang wat aanvoer dat hulle nie ŉ salaris vir Januarie gaan ontvang nie, omrede hulle poste eers op 24 Januarie op die stelsel gelaai is, en dus te laat was vir die betalingstelsel. “Meeste van die studente werk egter al sedert 2 Januarie, wat meer as genoeg tyd vir die provinsiale owerheid gelaat het om die studente se poste op die sisteem te laai. Dié persone het finansiële verantwoordelikhede wat hulle moet nakom, dus is dit nie regverdig dat hulle moet bontstaan as gevolg van die departement se ondoeltreffende administrasiestelsel nie.” Persone wat hierdeur geraak word kan ŉ e-pos stuur na [email protected]